Trøndelag Helse- og omsorgslederforum i samarbeid med Statsforvalter i Trøndelag og KS ønsker å kunngjøre følgende:

## Vi har gleden av å invitere til konferanse for kommunale Helse- og omsorgsledere på Scandic Hell -Stjørdal 26. og 27. september 2024.

## Trøndelag Helse- og omsorgslederforum har som mandat og gjennomføre en årlig konferanse med dagsaktuelle tema for målgruppen. Konferansen gjennomføres i samarbeid med Statsforvalter og KS. Målgruppen for konferansen er mellomledere i den kommunale helse og omsorgstjenesten.

## Vi har fått mange positive tilbakemeldinger på årets konferanse og vi håper å kunne følge opp med kanskje like spennende konferanse neste år! Vi ønsker at konferansen skal være en interessant og nyttig arena for ledere i Helse og omsorgstjenestene i Trøndelag. Vi vil ha søkelys på mellomlederen og dennes rolle - hvordan vi kan bidra i utviklingen av helse og velferdstjenestene på tvers av tradisjonelle organisasjonsmodeller med innbyggerfokus og myndiggjorte medarbeidere.

## På årets konferanse presenterte Gunnar Bovim Helsepersonellkommisjonens arbeid – og Jon Magnussen ga oss en innføring i Sykehusutvalgets rapport – disse arbeidene danner grunnlag for helse og samhandlingsplan som er berammet til å komme på nyåret. Vi er så heldige at Helse og omsorgsminister Ingvild Kjerkol vi presentere denne for oss – og vi har anledning til å komme med innspill og kommentarer til ministeren – det er bare å glede seg!

## Vi følger opp fra årets konferanse med Heim kommune og Helltidskultur. Sara Anderson fra Trondheim kommune vil dele nye historier med oss - og hvordan har det gått med “fra prosjekt til drift”. Vi skal også følge opp ABC for god psykisk helse. Videre ønsker vi å belyse tema knyttet til demografisk utvikling og økt forekomst av kognitiv svikt eller Demens. Vi har en ambisjon om å presentere gode eksempler og hvordan vi skal møte fremtidens utfordringer også knyttet til dette.

## Programmet er ikke fastlagt enda som dere forstår, men vi ber dere reservere 26. og 27. september 2024 for å delta på Helse- og omsorgslederkonferansen på Stjørdal😊

## Invitasjonen blir også i år sendt ut til alle kommuner i Trøndelag og til Bindal, som er en god nabokommune til Trøndelag.

## Med vennlig hilsen

## Styret i Trøndelag helse- og omsorgslederforum